شەفەق نیوز/ وەزارت تەندروسی لە هەرێم کوردستان، ئمڕوو یەکشەممە، راگەیان تۆمارکردن ٥٠ تووشهاتن نوو وە ڤایڕۆس کۆڕۆنا لە ماوەی ٢٤ ساعەت گوزەیشتە.
وەگورەی بەیاننامەی وەزارەتەگە ک رەسیە ئاژانس شەفەق نیوز، تووشهاتنەگان وەیجوورە بەشەوە بوین: ٨ هەولێر، ١٧ سلێمانی، ١٩ دهۆک، ١ گەرمیان، وەیەوە بڕ تووشهاتنەگان رەسیە ١٠٦٠٧٨.
بەیاننامەگە ئاماژە کرد لە خاسەوبوین ٤١٨ کەس لە پەتاگە، وەیجوورە: ٥٣ هەولێر، ٥٨ سلێمانی، ٢٨٢ دهۆک، ٤ گەرمیان، ٢١ راپەڕین، تا گشت ژمارەی خاسەوبویەگان بڕەسێدە ٩٨٧٩٦.
هەمیش دوو کەس لەوەر پەتاگە ئمڕوو لە پارێزگای سلێمانی مردن، تا گشت ژمارەی مردنەگان بڕەسێدە ٣٤٧٠.
